Arkivsak-dok. 124 - 16

Saksbehandler: Fridtjov Holm

Behandles av: Dato:

Sandnes Eiendomsselskap KF 28.09.2016

**Kostnadsoverslag 2 K2 for innemiljø i øvrige kommunale bygg, oppgradering Myklaberget barnehage**

**Bakgrunn for saken**

I denne sak legges kostnadsoppstilling K2 frem for 1 av 2 prosjekter som kommer inn under prosjekt 4000400, Myklaberget barnehage.

|  |  |  |  |  |  |  |
| --- | --- | --- | --- | --- | --- | --- |
| **PROSJEKT** |  **KALKYLE** | **BEVILGET FØR** | **2016** | **2017** | **2018** | **2019** |
| 4000402 | 2000000 | 0 | 2000000 |   |   |   |

Prosjekt 4000400 Innemiljø i øvrige kommunale bygg, 4000402 Hommersåk barnehage. For inne værende periode, ØP 2016 er det bevilget 2,0 mill. til dette prosjektet. K0 ble vedtatt i sak 55 – 16.

**2. SAKSOPPLYSNINGER**

Da det er underdimensjonerte ventilasjonsanlegg og dårlig inneklima i barnehagen, er det besluttet å skifte ut ventilasjonsanleggene i Myklaberget barnehage.

Tiltakene er en del av løpende sekkepost-prosjekt «Innemiljø i kommunale bygg, oppgradering».

Det er gjennomført forberedelser, prosjektering og anbudskonkurranse for utskifting av ventilasjonsanleggene i Myklaberget barnehage.

Arbeidene består av følgende deler:

1. Installasjon av nye ventilasjonsanlegg
2. Installasjon av styringssystem
3. Bygging av nye tekniske rom.

Anskaffelsen

Anskaffelsen omfattes Lov om offentlige anskaffelser og er gjennomført som en NS 8405 leveranse.

Det er mottatt 6 tilbud, der pris er tellende i tildelingskriteriene. Evalueringsprosessen er utført av administrasjonen i SEKF i samarbeid med konsulent (Novaform).

Kostnadsoppstilling for 4000402:

|  |  |  |
| --- | --- | --- |
|   |  | **K2** |
| 1.00 Felleskostnad |  -  | 90 000 |
| 2.00 Bygging |  -  | 470 073 |
| 3.00 VVS- inst. |  -  | 725 000 |
| 4.00 El. inst. |  -  | 150 000 |
| 5.00 Tele- og kont. int. |  -  | 0 |
| 6.00 Andre inst. |  -  | 0 |
| **SUM 1-6 HUSKOSTNAD** |  **-**  |  **1 435 073,00** |
| 7.00 Utendørsanlegg |  -  | 0 |
| **SUM 1-7 ENTR. KOSTNAD** |  **-**  |  **1 435 073,00**  |
| 8.00 Generelle kostnader |  -  | 586 000 |
| **SUM 1-8 BYGGEKOSTNAD** |  **-**  |  **2 021 073,00**  |
| 9.00 Spesielle kostnader |  -  | 505 268,00 |
| **SUM 1-9**  |  **-**  |  **2 526 341,00**  |
| 10.00 Marginer |  -  | 178 667,00 |
| **SUM 0-10 PROSJEKTKOSTNAD** |  **2 000 000,00**  |  **2 705 008,00**  |

Prosjektet har en kostnadsramme som er 705 008,- høyere enn bevilgning grunnet i hovedsak høyere bygningsmessige og elektrotekniske kostnader.

Inneklimaforholdene i Myklaberget barnehage er ikke gode. De har lenge ventet på å få satt inn et nytt anlegg for å gi tilfredsstillende inneklima i barnehagen. Det er derfor svært viktig at tiltaket blir gjennomført. Overskridelsen i forhold til opprinnelig bevilgning kan omdisponeres fra prosjekt 3501901 «rehabilitering Austrått barnehage».

Fremdrift

Gjennomføring og ferdigstillelse forventes 4. kvartal 2016.

**Forslag til vedtak:**

1. Kostnadsoverslag K2 for Prosjekt 4000402 Innemiljø i øvrige kommunale bygg, 4000402 Myklaberget barnehage godkjennes med en prosjektramme på 2,7 mill. kr.
2. Kontrakt med lavbyder inngås under føresetnad av at prosjektet fullfinansierens.
3. Arbeidene igangsettes og ferdigstilles innen utgangen av 2016.
4. Saken oversendes rådmannen for videre oppfølging. Det foreslås i den forbindelse at det omdisponeres 700 000 kr fra prosjekt 3501901 til prosjekt 4000402.

Sandnes Eigedomsselskap KF, 20.09.2016

Torbjørn Sterri

Daglig leder